Troye Sivan

Troye SIVAN /ˈtrɔɪ sɪˈvɑːn/ TROY sih-VAHN (naskita la 5-an de junio 1995 en Johanesburgo, Sud-Afriko), konata profesie kiel Troye Sivan Mellet, estas aŭstralia kantisto, jutubisto kaj aktoro. Li ludis la junan James Howlett en X-Men Origins: Wolverine kaj alprenis la ĉefrolon en la filmserio Spud. En 2014, li subskribis diskokontrakton kun Universal, kaj lia debuta albumo, Blue Neighbourhood, estis publikigita en 2015.

Konatiĝinte pro siaj YouTube- videoj kaj venkante en aŭstraliaj talentkonkursoj, Troy komencis registri kantojn, kiuj sukcese konkeris altajn lokojn en la furorlisto: lia tria EP ( mini-albumo ) TRXYE (2013, EMI Aŭstralio) fariĝis la kvina plej populara en la usona Billboard 200- furorlisto, kaj la titolkanto Happy Little Pill atingis la dekan lokon en la aŭstralia rotacio.

En 2015, la kvara EP, Wild, estis publikigita, sekvata de la unua plena albumo, Blue Neighborhood, kun la trako "Youth" atinganta numeron 23 en la Billboard Hot 100-furorlisto.  La dua plena albumo, Bloom  (2018), fariĝis la tria plej populara en Aŭstralio, kvara en la Billboard 200, kaj la titolkanto, My, My, My!, atingis numeron unu en la Billboard Dance Club Songs-listo.

Kiel aktoro, Troy elstariĝis en la filmo "X-Men Origins: Wolverine " (juna James Howlett, 2009), kaj en la ĉefrolo en la filmo " Fledgling " (2010).

En 2021, la vlog-oj de Troye havis 7.3 milionojn da abonantoj kaj pli ol 1.3 miliardojn da spektoj. Videokunlaboro kun Tyler Oakley gajnis al ili Teen Choice Award por Plej Bona TTT-Kunlaboro. En 2014, la revuo Time nomis Sivan unu el la 25 Plej Influaj Adoleskantoj de 2014. En 2018, li ricevis Oran Globon por Plej Bona Origina Kanto pro sia kanto " Revelation " el la filmo Boy Erased, en kiu li ankaŭ havis subtenan rolon.

Sivan estas aparte dediĉita al la GLAT- komunumo. De 2016 ĝis 2020, Sivan havis rilaton kun la usona modelo Jacob Bixenman, kun kiu li loĝis en Los-Anĝeleso.  En 2021, li translokiĝis al Melburno. 

 Referencoj 

 Eksteraj ligiloj 




Kategorio:Judaj kantistoj
Kategorio:Aŭstraliaj jutubistoj
Kategorio:Aŭstraliaj infanaj kantistoj
Kategorio:GLAT-aj judoj
Kategorio:Aŭstraliaj ateistoj